पाक में 18 महीने का बच्चा हत्या का आरोपी  
कोई इस पर यकीन कर या न करे, लेकिन पाकिस्तान में 18 महीने के बच्चे पर 20 साल के एक युवक की हत्या करने का आरोप लगा है।
कोई इस पर यकीन कर या न करे, लेकिन पाकिस्तान में 18 महीने के बच्चे पर 20 साल के एक युवक की हत्या करने का आरोप लगा है। पुलिस ने इस बच्चे को मुख्य अभियुक्त बताते हुए न्यायिक मजिस्ट्रेट के समक्ष पेश कर दिया। यह मामला पाकिस्तान के तटीय शहर कराची का है।  न्यायाधीश जावेद अख्तर ने जब 18 महीने के बच्चे रईस को अदालत में देखा तो स्तब्ध रह गए। पुलिस अधिकारियों का कहना था कि रईस ही मुख्य अभियुक्त है। अदालत के एक अधिकारी ने बताया, न्यायाधीश के सामने जब बच्चे को पेश किया गया, तो वह हैरान रह गए।  पुलिस ने कहा कि रईस ने ही 20 साल के आलमगीर का गला काट दिया था। न्यायाधीश ने पुलिस को आदेश दिया कि वह वास्तविक अभियुक्त को सामने लाए। बच्चे के परिजन का आरोप है कि पुलिस असली मुजरिम को बचाने के लिए मासूम रईस को आरोपी बनाया है।